ไพบูลย์มองหุ้นไทยไม่หลุด 1580 จุด มั่นใจยังเหนียวมีโอกาสเด้งกลับแรง
นายไพบูลย์ นลินทรางกูร ประธานกรรมการ สภาธุรกิจตลาดทุนไทย และ นายกสมาคม นักวิเคราะห์การลงทุนกล่าวในงาน Hot Issue : Market Update รับมืออย่างไรในสถานการณ์หุ้นผันผวน ว่า มั่นใจว่าดัชนีหุ้นไทยจะไม่หลุดจากระดับจุดต่ำสุดเดิมรอบที่แล้วซึ่งเป็นแนวรับสำคัญของตลาดหุ้นไทยที่ 1,580 จุด เนื่องจากการปรับตัวลดลงรอบนี้เป็นไปตามตลาดหุ้นทั่วโลก ไม่เกี่ยวกับปัจจัยพื้นฐานในประเทศ โดยดัชนีหุ้นไทยนับจากต้นปีปรับตัวลงไปแล้ว 6% ถือเป็นการปรับลงต่ำกว่าประเทศอื่นในภูมิภาคและตลาดเกิดใหม่ โดยลงในระดับเดียวกับกลุ่มตลาดพัฒนาแล้ว สะท้อนถึงพื้นฐานที่แข็งแกร่ง,หุ้นไทยที่ปรับตัวลงแรงรอบนี้ไม่สมเหตุสมผล แค่ลงตาม Sentiment ของตลาดหุ้นทั่วโลกไม่ได้ลงเพราะพื้นฐานไม่ดี เกิดแรงขาย Over React จน Over Sold มั่นใจว่าจะเกิดขึ้นในระยะสั้นเท่านั้น และหากมีปัจจัยบวกเข้ามามีโอกาสเด้งกลับปรับตัวขึ้นแรง นักลงทุนที่มีหุ้นพื้นฐานดีอยู่แล้วอย่าตื่นตระหนก ขายออกไปในราคาถูก,นายไพบูลย์ ยังกล่าวว่า ตลาดหุ้นทั่วโลกปีนี้ถือเป็นปีที่ไม่ดี เพราะจากตลาดหลัก 45 แห่ง ปรับตัวลงทั้งหมดมีเพียง 4 แห่งเท่านั้นที่ปรับขึ้น อย่างไรก็ตาม ประเมินว่าการปรับตัวลงของตลาดหุ้นทั่วโลกใกล้ถึงจุดต่ำสุดแล้ว เพราะจากสถิติที่ผ่านมารอบของการปรับตัวลงจะกินเวลาราว 6 เดือน ซึ่งขณะนี้อยู่ในระดับดังกล่าวแล้ว โดยภาวะเศรษฐกิจที่ยังเป็นขาขึ้นจะเป็นปัจจัยผลักดันให้ตลาดหุ้นฟื้นตัว ดังนั้น จึงมองว่าหุ้นไทยจะยังเป็นขาขึ้นไปอย่างน้อยจนถึงสิ้นปีหน้า โดยปัจจุบันตลาดหุ้นไทยราคาหุ้นเหลือ P/E (ราคาหุ้นต่อกำไรสุทธิต่อหุ้น) เฉลี่ยเพียง 13 เท่า ถือว่าต่ำมาก.
มั่นใจว่าดัชนีหุ้นไทยจะไม่หลุดจากระดับจุดต่ำสุดเดิมรอบที่แล้วซึ่งเป็นแนวรับสำคัญของตลาดหุ้นไทยที่ 1,580 จุด เนื่องจากการปรับตัวลดลงรอบนี้เป็นไปตามตลาดหุ้นทั่วโลก
ตลาดหุ้นไทย,ดัชนีหุ้นไทย,ไพบูลย์ นลินทรางกูร,หุ้นผันผวน,ซื้อหุ้น